Document ID: /roh_data/filtered/swiss_laws_in_ROHinterleaved.jsonl.gz/24745

This text was translated from EN into Rumantsch Grischun.

The costs of the appellate proceedings are borne by the parties according to whether they are successful or not. An appellant is also regarded as unsuccessful if the appeal is dismissed without its substance being considered or if the appeal is withdrawn. Where an appellant secures a more favourable decision, he or she may be ordered to pay costs if:a. the appeal is successful due to circumstances that became apparent for the first time in the appellate proceedings; orb. only minor changes are made to the contested decision. If the appellate authority itself issues a new decision, it shall also review the ruling on costs issued by the lower court. If it quashes a decision and remits the case to the lower for a new decision, the Confederation or the canton shall bear the costs of the appellate proceedings, if the appellate authority so decides, those of the lower court. If an application for a review is approved, the criminal justice authority that must subsequently deal with the case shall decide at its discretion on the costs of the first proceedings.

Ils custs da la procedura da meds legals vegnan adossads a las partidas tut tenor sch’ellas han gudagnà u pers. Ina partida vala er sco perdenta vala er quella partida, sche retira il recurs u sch’i na vegn betg entrà en ses recurs. Sch’ina partida che ha fatg recurs obtegna ina decisiun pli favuraivla per ella, pon ils custs da procedura vegnir adossads ad ella, sche:a. las premissas per gudagnar èn vegnidas creadas pir en la procedura da meds legals; ub. la decisiun contestada vegn modifitgada mo minimalmain. Sche l’instanza da recurs prenda sezza ina nova decisiun, dispona ella en quella er davart la regulaziun dals custs ch’è vegnida prendida da l’instanza precedenta. Sch’ella annullescha ina decisiun e sch’ella returna la chaussa a l’instanza precedenta per laschar prender ina nova decisiun, surpiglia la Confederaziun u il chantun ils custs da la procedura da meds legals e, tenor appreziar da l’instanza da recurs, quels da l’instanza precedenta. Sch’ina dumonda da revisiun vegn approvada, decida l’autoritad penala, che sto disponer davart la liquidaziun da la chaussa penala, tenor ses appreziar davart ils custs da l’emprima procedura.